Albu kommune

Albu  er en tidligere landkommune helt nord i Järva fylke i det østlig-sentrale Estland, sørøst for Tallinn. Kommunen hadde cirka 1 400 innbyggere og et areal på om lag 257 km². Kommunens administrasjonssenter var Järva-Madise med 95 innbyggere og kommunens eneste kirke, mens største tettsted var Albu som ligger 4 km lengre nord. Sørøst for disse er landsbyene Ahula og Kaalepi. Folketallet i kommunen var fallende.

Kõrvemaa naturreservat i nordvest og vest omfatter meget verdifulle myr-landskap. Ved den lille Kakerdisjøen finnes 8 meter tykke torv-myrer, som utfra en tilvekst på 1 mm per år skal være om lag 8 000 år gamle.Kokk, Aavo og Eilart, Andres: Brushstroke Estonia, Forlaget Regio, Tallinn 2011, side 40 Hele myrområdet er på 2 400 hektar og nesten helt uten trær, og er mye brukt til rekreasjon. Her har maleren Uno Roosvalt (f. 1941) malt myr-landskapet i etterkrigstiden. 

I kommunen ligger også Tammsaaremuseet i sørvest.

 Referanser 

Kategori:Tidligere kommuner i Estland
Kategori:Järva fylke